Diari Oficial de la Generalitat Valenciana


Sumari del DOGV 3754, del 22-05-2000 (2000/3971)

ORDRE d'11 de maig de 2000, de la Conselleria d'Indústria i Comerç, per la qual es modifica l'Ordre de 22 de desembre de 1999, per la qual es regulen les ajudes en matèria de modernització del comerç interior i promoció comercial per a l'exercici 2000.
------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3754

Data del DOGV
:   22-05-2000

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2000/3971


Data del document
:   11-05-2000

Organisme emissor
:   Conselleria d'Indústria i Comerç

Tipus de document
:   Ordre

Anàlisi jurídica

 Descriptors 

:   * ajuda a les empreses
    * ajuda pública
    * promoció comercial
    * suport econòmic
    * comerç interior
    * petita i mitjana empresa

ORDRE d'11 de maig de 2000, de la Conselleria d'Indústria i Comerç, per la qual es modifica l'Ordre de 22 de desembre de 1999, per la qual es regulen les ajudes en matèria de modernització del comerç interior i promoció comercial per a l'exercici 2000. [2000/X3971]
  
L'Ordre de 22 de desembre de 1999, per la qual es regulen les ajudes en matèria de modernització del comerç interior i promoció comercial per a l'exercici 2000, estableix en l'article 60.1.C que les subvencions per al suport a les operacions de crèdit que les empreses concerten amb entitats financeres amb conveni subscrit amb la Conselleria d'Indústria i Comerç, per a la realització d'accions de promoció comercial, es destinen a la reducció dels interessos produïts per les esmentades operacions.
  
No obstant això, vist l'informe emés respecte d'això per l'Institut Valencià de Finances, es considera necessari, per raons d'operativitat, procedir a la modificació del dit precepte, en el sentit d'aplicar la destinació de la subvenció a reduir el principal dels préstecs que resulten autoritzats.
  
Pel que s'ha exposat,
  
ORDENE
  
Article únic
  
Es modifica l'apartat C del punt 1 de l'article 60 de l'Ordre de 22 de desembre de 1999, per la qual es regulen les ajudes en matèria de modernització del comerç interior i promoció comercial per a l'exercici 2000, que queda redactat amb el següent text:
  
«C. Suport a les operacions de crèdit que les empreses concerten per a finançar l'assistència a certàmens firals internacionals realitzats en institucions firals de la Comunitat Valenciana, d'acord amb els convenis subscrits per la Conselleria d'Indústria i Comerç i les entitats financeres.
  
Els conceptes de despesa finançats per operacions creditícies i susceptibles de ser subvencionables són els corresponents a contractació de l'espai, decoració i reforma de l'estand, publicitat, transport de mostres i relacions públiques. La subvenció concedida es destinarà necessàriament a reduir el principal de les esmentades operacions creditícies».
  
DISPOSICIÓ FINAL
  
Única
  
Aquesta ordre entrarà en vigor el dia de la seua publicació en el Diari Oficial de la Generalitat Valenciana.
  
València, 11 de maig de 2000
  
El conseller d'Indústria i Comerç,